Նաա (գյուղ)

Նաա (նաև` Նահա, աբխազ.` Наа, )՝ գյուղ Աբխազիայի Գուլրիփշի շրջանում, Կոդոր գետի աջ ափին, Գուլրիփշից 20 կմ արևելք։ Գտնվում է ծովի մակարդակից 280 մ բարձրության վրա։

Բնակչությունը 

Ըստ 1959 թվականի մարդահամարի տվյալների, գյուղում բնակվում էր 311 մարդ` հիմնականում հայեր։ 1989 թվականին գյուղն ուներ 453 բնակիչ, կրկին հայեր։

Բնակիչներն զբաղվում են ծխախոտի, թեյի, եգիպտացորենի մշակությամբ, այգեգործությամբ և անասնապահությամբ։ Գյուղն ուներ հայկական ութամյա դպրոց, ակումբ, բուժկայան։

Հիմնադրել են Տրապիզոնի շրջակա գյուղերից եկած հայերը` 1896 թվականին։
Նախկինում կոչվել է Նաա Հայկական (სომხური ნაა):

Ծանոթագրություններ 

Բնակավայրեր այբբենական կարգով
Աբխազիայի գյուղեր
Աբխազիայի հայաբնակ գյուղեր